2022. aasta Vormel 1 hooaeg

**2022 FIA Vormel 1 maailmameistrivõistlused** oli 73.Vormel 1 hooaeg. Hooaeg koosnes 22 etapist ning lõppes viimaste aastatega võrreldes varem, et vältida kattumist 2022. aasta jalgpalli maailmameistrivõistlustega.

Maailmameistrid selgitati nii sõitjate kui ka konstruktorite arvestuses. 2022. aasta hooajal tehti suuri muudatusi tehnilistes reeglites. Need muudatused oleksid pidanud jõustuma juba eelmisel hooajal, aga see lükati edasi koroonapandeemia tõttu. Tiitlikaitsjad on Max Verstappen (Red Bull Racing) ja Mercedes.

## Sõitjad ja võistkonnad

### Võistkondlikud muudatused
Honda lõpetas mootorite tarnimise pärast . aasta hooaega. Nad tarnisid jõuallikaid AlphaTaurile alates . aasta hooajast ning Red Bullile . aasta hooajast. Red Bull Racing võttis Honda jõuallika programmi üle ning lõi selleks uue diviisi nimega Red Bull Powertrains.

### Muudatused sõitjate nimekirjas

Vahetult enne 2021. aasta Hollandi ''grand prix'''d teatas Kimi Räikkönen oma 19 hooaja pikkuse karjääri lõpetamisest pärast . hooaja lõppu. Räikköneni koha Alfa Romeos sai Valtteri Bottas, kes lahkus Mercedesest. Bottasest vabaks jäänud koha sai George Russell ning tema vaba koha Williamsis sai endale endine Red Bulli sõitja Alexander Albon.

Vormel 2 sõitja Zhou Guanyu tõusis Vormel 1 sarja Alfa Romeost lahkunud Antonio Giovinazzi asemele. Zhoust sai esimene hiinlane Vormel 1 sarjas.

Nikita Mazepin pidi algul osalema teist hooaega järjest Vormel 1-s Haasi koosseisus. Pärast Venemaa sissetungi Ukrainasse tühistati Mazepini ja Haasi nimisponsori Uralkali lepingud. Mazepini koha sai endale Kevin Magnussen, kes viimati võistles Vormel 1-s  hooajal samas võistkonnas.

#### Muudatused hooaja jooksul

Vahetult enne Bahreini ''grand prix'''d nakatus Sebastian Vettel koroonasse. Teda tuli asendama Aston Martini reservsõitja Nico Hülkenberg, kes viimati sõitis 2020. aasta Eifeli ''grand prix'''l. Hülkenberg asendas Vettelit ka järgneval Saudi Araabia ''grand prix'''l.

Itaalia ''grand prix'' ajal tekkis Alexander Albonil pimesoolepõletik. Teda asendas Mercedese reservesõitja ja 2020.–21. aasta Vormel E maailmameister Nyck de Vries, kes tegi sellega oma Vormel 1 debüüdi.

## Kalender

2022 kalendris on 22 etappi.

### Kalendrimuudatused

* Austraalia, Kanada, Jaapani ja Singapuri ''grand prix'''d naasid kalendrisse pärast kaheaastast puudumist koroonapandeemia tõttu.
* Miami ''grand prix'' tegi debüüdi Miami International Autodrome rajal Miami Gardensis.
* Portugali, Steiermargi ja Türgi ''grand prix'''d puudusid 2022. aasta kalendrist. Need etapid lisati  kalendrisse vastuseks koroonapandeemiale, et võimalikult palju etappe saaks peetud.
* Katari ''grand prix'', mis tegi oma debüüdi . hooajal Losaili ringrajal, jäi 2022 kalendrist välja. *Grand prix* naaseb 2023. aasta hooajal täiesti uuel ringrajal pärast aastast eemalolekut jalgpalli maailmameistrivõistluste tõttu.
* Hiina ''grand prix'' oli kalendris, aga jäi ära pandeemiast tingitud reisipiirangute pärast. *Grand prix* peaks naasma 2023. aastal.
* Venemaa ''grand prix'', mis pidi toimuma 25. septembril 17. etapina, jäeti ära Venemaa sissetungi tõttu Ukrainasse. Algul oli plaan *grand prix* asendada, aga see tühistati hiljem.

## Määruste muudatused

### Võistlusjuhtimine

Michael Masi, kes oli võistlusjuht alates Charlie Whitingu surmast . aastal, vabastati sellest positsioonist pärast 2021. aasta Abu Dhabi ''grand prix'' skandaali. Ühe osana võistlusjuhtumise ümberstruktureerimist asendati Masi endise DTM-i võistlusjuhi Niels Wittichi ja kestvussõitude MM-sarja võistlusdirektori Eduardo Freitasega. Duo juhib etappi kordamööda. Herbie Blash, Whitingu endine parem käsi, määrati võistlusjuhi vanemnõuniku positsioonile.

Lisaks sellele tutvustas FIA uut virtuaalset võistlusjuhisüsteemi, mis sarnaneb videokohtunikusüsteemiga jalgpallis, ning keelustas suhtluse võistlusjuhi ja tiimijuhi vahel võidusõidu ajal. Raadioside võistkondade ja FIA ametnike vahel ei ole enam telee-eetris, et kaitsta ametnike. Vormel 1 spordi nõuandekomitee vaatas üle ning korrigeeris turvaauto taga ringiga mahajäänute reegleid.

### Tehnilised muudatused

2022. aasta hooaeg nägi suuri tehnilisi muudatusi. Need muudatused pidi juhtuma juba . aastal, aga see lükkus edasi 2022 hooaega koroonapandeemia tõttu. Pärast sellise otsuse langetamist keelati võistkondadel 2022. aasta auto arendamine 2020. aastal. Vahetult enne hooaja algust ennustas FIA, et uute reeglitega peaks kiireima ja aeglasema auto vahe olema umbes poole väiksem võrreldes 2021. aastaga.

Sõitjad kaasati uute reeglite arendamisse, et reeglid saaksid võimalikult täpselt sõnastatud, mis takistaks võistkondadel arendamast möödasõitu pärsivaid radikaalseid lahendusi. FIA moodustas inseneridest koosneva töörühma, mille ülesandeks oli tuvastada auke reeglistikus. Selle eesmärgiks oli kaotada võimalik ühe võistkonna domineerimine ja võimaldada lähemat ning paremat võidusõitu. Red Bulli disainer Adrian Newey märkis, et uued määrused on märkimisväärseimad pärast . aasta hooaega.

#### Aerodünaamika

Uued määrused tõid mängu uuesti maaefektiga autod alates nende keelustamisest 1983. aasta hooaja järel. Auto põhi muutub peamiseks surujõu allikaks, mis omakorda lihtsustab kerekujundust. Selle eesmärgiks on vähendada turbulentsi ja nö. "musta õhku" auto taga, mis võimaldab tagasõitjal palju lähemal sõita, sest auto ei kaota surujõudu märkimisväärselt. Muudatused aerodünaamikas piiravad võistkondadel juhtida õhuvoolusid esirataste ümbruses, mis peaks veelgi vähendama "musta õhu" efekti. Esitiiba on märkimisväärselt lihtsustatud, eemaldades ja vähendades keeruka disainiga tiivaplaate. Lisaks sellele peab esitiib olema otseses ühenduses auto ninaga, erinevalt varasemast lahendusest, mis võimaldas luua ruumi nina ja tiiva vahele, rikkudes sellega õhuvoolusid taga sõitvale autole. Tagatiib on laiem ja kõrgem kui varasemal sõiukil ning väljalaskegaaside suunamist tiivale on piiratud. Töörühm leidis, et . aasta autol on teist autot jälitades kõigest 55% tavalisest surujõust, 2022. aasta autol on see number 86%.

Võistkondadel on piiratud ressursid arendamaks aerodünaamika elemente hooaja jooksul. Need reeglid lisati kulude kärpimise eesmärgil. Pärast otsust lükata 2021. aasta reeglid 2022. aastasse, külmutati autode aerodünaamika arendamine 2020. aasta lõpuni.

2021. aastal tutvustati muudatusi aerodünaamika testimises. Selle süsteemi järgi saavad vähem edukamad võistkonnad testimise aega juurde ning väga edukatel võistkondadel võetakse seda aega vähemaks. Seda süsteemi katsetati 2021. aasta hooajal ning 2022. aastaks muudeti süsteemi skaala sammud veelgi järsemaks.

##### Aerodünamiika direktiivi muudatuse hooaja jooksul
Maaefekti tagasitulek tähendas, et kõrgema kliirensiga autodel on maaefekt tunduvalt väiksem, mis omakorda tähendab aeglasemat kiirust rajal. Samas, madalama kliirensiga autodel kasutavad seda efekti maksimaalselt ära seni, kuni õhuvoolud auto all ei ole rikutud. Kui maaefekti jõud peaks kaduma, kaota auto suure hulga aerodünaamilist külgetõmmet ning auto kere tõuseb maapinnast kõrgemale. Kui maaefekt uuesti toimima hakkab, tõmbab see autot uuesti maapinnale lähemale. Sellist pidevat üles-alla liikumist nimetatakse "hüplemiseks" (*porposing* i.k.). Madala kliirensiga autodega võistkonnad võivad kogeda ka sellist olukorda, kus ebaühtlase pinnasega radadel võib auto põhi mööda maad kraapida. Mõlemad olukorrad mõjutavad sõitjat väga suurte jõududega; McLareni Daniel Ricciardo kirjeldas seda nagu keegi raputaks teda terve sõidu.

Paljud sõitjad tunnevad nende efektide tagajärgede üle mure. Haasi Kevin Magnussen kurtis närvivalude üle ja mõlemad Mercedese sõitjad kurtsid seljavalude üle. Sellest lähtuvalt jõudis FIA otsusele, et alates Belgia ''grand prix'''st muudetakse nõudeid auto põhjale, pannes piirangud selle paindumisele. Muudatus pidi algselt jõustuma Prantsusmaa ''grand prix'''st, aga lükati edasi, et anda võistkondadele piisavalt aega reegli rakendamiseks.

#### Jõuallikad

Arutelud 2022 jõuallika reeglite üle algas 2017. aastal ja lõppes 2018. aasta mais. Otsustati loobuda MGU-H (soojusenergia generaator) kasutamises ning mootori päärete piirajat tõsteti 3000 pöörde jagu. Lisaks sunniti jõuallika tarnijaid muutma oma komponendid teiste tootjatega kokkusobivaks, et lihtsustada võistkondadel komponentide tellimist erinevatelt tarnijatelt. Jõuallika komponentide tootjatel keelati kasutada erinevate eksootiliste materjalide kasutamine ehk komponendid peavad olema toodetud kõigile kättesaadavatest materjalidest. Ettepanek tehti lootuses meelitada uusi tootjaid sarja. See küll uusi tarnijaid juurde ei toonud, aga olemasolevad tarnijad otsustasid siiski jätkata nende reeglitega, et vähendada kulusid.

Piirangud komponentide kasutamise arvule jäi alles ehk võistkondadel on kindel arv erinevaid jõuallika komponente, mida nad võivad hooaja jooksul karistuseta kasutada.

#### Standardiseeritud komponendid

Selleks hooajaks loodud standardiseeritud komponendid on reeglite järgi paigas kuni 2024. aasta hooajani. Nende komponentide hulgas on käigukast ja kütusesüsteem. Osad aerodünaamikakomponendid on samuti standardiseeritud, et piirata arendamist ja läbi selle edu saavutamist. Individual parts will now be classified as a way of clarifying the rules surrounding them:

* "Nimekirjas olevad komponendid" peab võistkond ise disainima.
* "Standardiseeritud komponente" peavad kõik võistkonnad kasutama. Nende hulka kuuluvad veljed ja boksimeeskonna varustus.
* "Vahetatavad komponendid" peavad olema selliselt arendatud, et teised võistkonnad saaksid oma autol neid kasutada. Nende hulka kuuluvad näiteks käigukast ja sidur.
* "Kirjeldatud komponente" peavad võistkonnad arendama vastavalt rangetele kirjalikele tingimustele. Nende hulka kuuluvad rattakaared ja muu rataste aerodünaamikakomponendid.
* "Vabavaralisi komponente" võivad võistkonnad arendada kollektiivselt. Nende hulka kuuluvad roolid ja DRS-süsteemid.

#### Rehvid

Velje läbimõõtu suurendati 13 tollilt 18 tollile. Suuremaid velgi katsetati juba 2020. aasta Vormel 2 hooajal, et testida rehvide tööd. Algul plaaniti keelustada elektriliste rehvisoojendite kasutamine, aga rehvitarnija Pirelli oli sellele vastu. Rehvide eelsoojendamise temperatuuri langetati enne hooaja algust. Kui varem võis esirehve soojendada kuni 100 ja tagarehve kuni 80 kraadini, siis nüüd kehtib kõikide rehvide puhul piirang 70 °C. Rehvisoojendid muudeti standardiseeritud komponendiks ning 2024. aasta hooajaks kaotatakse need üldse ära. BBSist sai ametlik veljetarnija järgmiseks neljaks aastaks.

### Spordimäärused

#### Sprindi punktisüsteem ja sõit

Sprindisõite katsetati juba . aasta hooajal "kvalifikatsioonisprindi" nime all ning need naasid sellel hooajal sprindisõiduna. Formaat on sama, mis eelmisel aastal ning see toimub Emilia Romagna, Austria ja São Paulo ''grand prix'''l. Punkte saavad kaheksa esimest lõpetajat, erinevalt 2021. aastast, kus punkte said kolm esimest. Erinevalt eelmisest hooajast, kvalifikatsiooni kiireim läheb statistikasse kui kvalifikatsiooni võitja ning sprindi võitja saab lihtsalt õiguse põhisõitu esimeselt kohalt alustada.

#### Punktisüsteem lühendatud võidusõidu korral

Pärast 2021. aasta Belgia ''grand prix'' draamat, kui sõit peeti ainult turvaauto taga, otsustati punktide saamise kriteeriumid ringi teha. Rahvusvahelise Autoliidu Maailma Mootorispordi Nõukogu otsusel tehti punktide saamise reeglistik ringi järgmiselt:

* Punkte ei saa, kui pole olnud vähemalt kahte ringi turvaautovaba sõitmist.
* Kui on läbitud vähemalt kaks ringi, aga vähem kui 25% võistlusdistantsist, saavad punkte viis parimat, vastavalt 6–4–3–2–1.
* Kui on läbitud 25–50% võistlusdistantsist, saavad punkte üheksa parimat, vastavalt 13–10–8–6–5–4–3–2–1
* Kui on läbitud 50–75% võistlusdistantsist, saavad punkte kümme parimat, vastavalt 19–14–12–10–8–6–4–3–2–1
* Kui läbitakse rohkem kui 75% võistlusdistantsist, jagatakse välja täispunktid

Kiireima ringi punkt antakse ainult siis, kui vähemalt pool võistlusdistantsist on läbitud.

#### Turvaauto protseduurid ja protokollid

Pärast turvaautoga seotud draamat 2021. aasta Abu Dhabi ''grand prix'''l, muudeti stardiprotseduure turvaauto lahkumise järel. Selle asemel, et oodata, kuni ringiga mahajäänud püüavad uuesti turvaauto kinni, pärast luba ring tagasi sõita, tuleb pärast loa andmist turvaauto järgmisel ringil boksi. Muudeti ka sõnastust ja nüüd on kirjas, et "kõik" ringiga mahajääjad võivad ringi tagasi sõita.

Alates Austraalia ''grand prix'''st hakkas FIA karistama sarnast taktikat nagu Max Verstappen kasutas viimase turvaauto ajal 2021. aasta Abu Dhabi *grand prix*l ja hooaja kahe esimese võistluse, Bahreini ja Saudi Araabia ''grand prix''' ajal, kus ta kiirendas ja pidurdas järsult ning sõitis ees oleva auto kõrvale, üritades saavutada taktikalist ülekaalu. Nüüd peavad sõitjad hoidma ühtlast tempot ja keelatud on sõita eesoleva auto kõrvale.

#### Rehvivalik stardis

Tühistati reegel, mis kehtis alates . aasta hooajast, kus kolmandasse kvalifikatsioonivooru jõudnud sõitjad pidid alustama põhisõitu nende rehvidega, millega nad sõitsid teises voorus kiireima ringi. Kõik sõitjad võivad nüüd vabalt valida rehvisegu pühapäevaseks põhisõiduks.

### Finantsmäärused

Enne Austria ''grand prix'''d kuulutati, et võistkondade selle aasta eelarvet (141,2 mln dollarit) suurendatakse 3,1% väga suure inflatsiooni tõttu.

## Hooaja kokkuvõte

### Enne hooaega

Suurte tehniliste muudatuste tõttu otsustati pidada kaks talvist testsessiooni kahel eri ringrajal, et võistkondadel oleks parem ülevaade oma autost. Esimene test toimus 23.–25. veebruaril Kataloonias ja teine test 10.–12. märtsil Bahreinis.

### Hooaja algus

Charles Leclerc võitis hooaja esimese kvalifikatsiooni Bahreini ''grand prix'''l. Esimest korda alates 2019. aasta Brasiilia ''grand prix'''st jõudsid mõlemad Haasi sõitjad teise kvalifikatsiooniringi, kus Kevin Magnussen kvalifitseerus seitsmendana ja Mick Schumacher kaheteistkümnendana. Esimese ringi kuuendas kurvis sõitis Alpine'i Esteban Ocon kergelt Schumacher autole tagant otsa ja sai selle eest viis trahvisekundit. Pierre Gasly AlphaTauri süttis 46. ringil ja ta oli sunnitud katkestama. Leclerc võttis oma võistkonnakaaslase Carlos Sainz juuniori ees etapivõidu. Magnussen lõpetas viiendana. Red Bulli sõitjad Max Verstappen ja Sergio Pérez katkestasid sõidu hilises faasis kütuseprobleemide tõttu.

Pérez sai oma esimese kvalifikatsioonivõidu Saudi Araabia ''grand prix'''l. Mercedese Lewis Hamilton sai 16. koha, kukkudes esimeses kvalifikatsioonivoorus välja esimest korda alates 2017. aasta Brasiilia ''grand prix'''st. Kõigest 18 autot alustasid sõitu pärast seda, kui Yuki Tsunoda AlphaTauri jõuülekanne läks katki stardirivvi sõites ning Schumacher ei tulnud starti pärast oma suurt avariid kvalifikatsioonis. Williamsi sõitja Nicholas Latifi sõitis 16. ringil viimases kurvis seina ning Fernando Alonso, Daniel Ricciardo ja Valtteri Bottas katkestasid pärast 38. ringi tehniliste murede tõttu. Verstappen võitis sõidu hilise möödasõiduga Leclercist. Williamsi sõitja Alexander Albon sai pärast sõitu kolm kohta stardirivis karistada avarii eest Aston Martini piloodi Lance Strolliga.

Leclerc võitis Austraalia ''grand prix'' startides esikohalt, võttis kiireima ringi ja juhtis võistluse igat ringi, saavutades sellega esimese Ferrari suure slämmi alates 2010. aasta Singapuri ''grand prix'''st. Pérez ja Mercedese sõitja George Russell lõpetasid poodiumi. Péreze võistkonnakaaslane Verstappen hoidis teist kohta kuni ta auto süttis kütuselekke tagajärjel. Sainz tegi spinni esimese ringi kümnendas kurvis. Aston Martini piloot Sebastian Vettel, kes tegi oma hooaja debüüdi pärast kahelt esimeselt etapilt kõrvale jäämist koroonasse nakatumist, katkestas sõidu algfaasis neljandas kurvis. Albon, kes alustas viimaselt kohalt pärast kvalifikatsioonist diskvalifitseerimist kütuse vähesuse pärast, lõpetas sõidu kümnendal kohal, minnes viimasel 57. ringil boksi.

Verstappen võttis kvalifikatsioonivõidu Emilia Romagna ''grand prix'' sprindisõiduks. Kuigi Leclerc sai temast stardiga mööda, sai Verstappen Leclercist sõidu hilisemas faasis taas mööda ja võitis sprindisõidu Leclerci ja Péreze ees. Verstappen võitis ka pühapäevase põhisõidu ja saavutas oma elu teise *grand slami*. Pérez lõpetas sõidu teisena, andes Red Bullile esimese kaksikvõidu alates 2016. aasta Malaisia ''grand prix'''st. Leclerc püsis suurema osa sõidust kolmandal kohal, aga tegi spinni 53. ringil, kukkudes üheksandaks. McLareni sõitja Lando Norris sia viimase poodiumikoha. Leclerc tõusis lõpuks kuuendaks. See tulemus tõstis Red Bull konstruktorite karika arvestuses teiseks ja Verstappeni sõitjate arvestuses teiseks. Leclerci võistkonnakaaslane Sainz katkestas pärast esimese ringi kokkupõrget Daniel Ricciardoga. Katkestanud oli ta oma võistluse ka eelmisel etapil.

Leclerc võttis Sainziga esimesel Miami ''grand prix'''l kvalifikatsioonis kaksikvõidu. Nende selja taga Red Bulli sõitjad Verstappen ja Pérez ning Valtteri Bottas Alfa Romeoga. Stroll ja Vettel alustasid boksiteelt kütuse temperatuuri probleemide pärast. Esimeses kurvis sai Verstappen Sainzist mööda ja üheksandal ringil sai asus võistlust juhtima, möödudes Leclercist. Võistluse 41. ringil tuli rajale turvaauto, kui Norrise ja Gasly rattad puutusid kokku. Verstappen kaitses oma kohta Leclerci ees edukalt ja võitis sõidu. 52. ringil üritas Pérez mööduda Sainzist, Red Bulli sõitja tegi vea ja pidurdas ratta blokki. Vettel ja Schumacher põrkasid 53. ringil kokku, aga karistust sellele ei järgnenud. Leclerc ja Sainz lõpetasid poodiumi. Pärast sõitu sai Alonso kaks 5 sekundilist karistust ja kukkus punktidelt välja.

Leclerc võttis Hispaania ''grand prix'''l parima stardikoha, mida ta ka hoidis kuni 27. ringini, kui ta oli sunnitud katkestama turbo- ja hübriidirikke tõttu. Vaatamata DRS-i probleemidele võitis Verstappen sõidu, kui Pérez lasi ta 49. ringil mööda, Russell lõpetas sõidu kolmandana. Sainzil oli halb start, mis kukutas ta kolmandalt kohalt viiendaks, lisaks tegi ta spinni 7. ringi neljandas kurvis tugeva tuule tõttu, kuid suutis siiski tõusta tagasi neljandaks, Hamilton lõpetas viiendana pärast kukkumist 19. kohale, pärast rehvipurunemist. Esimest korda sellel hooaja tõusis Red Bull konstruktorite arvestuses liidriks. Sõitjate arvestuses muutus Leclreci 19 punktiline edu kuuepunktiliseks kaotuseks Verstappeni suhtes.

Leclerc alustas ka kodust Monaco ''grand prix'''d parimalt stardikohalt Sainzi ja Péreze ees. Mõni tund enne sõidu algust hakkas vihma sadama ja starti lükati 16 minutit edasi. Sõideti kaks soojendus ringi, aga start siiski tühistati. Võistlusele anti start 50 minutit hiljem. Ferrari järjekordse strateegilise vea tõttu kukku Leclerc pärast boksipeatust neljandale kohale, Verstappeni ja Sainzi taha ning Pérez tõusis võistlust juhtima. Ocon ja Hamilton sõitsid 18. ringil omavahel kokku ja esimene sai viie sekundilise ajakaristuse. Viis ringi hiljem katkestas Magnussen vee surve kadumise tõttu, Schumacher tegi avarii viimases sektoris, mis tõmbas ta auto pooleks ja tõi välja punased lipud. Sõidu võitis Pérez Sainzi, Verstappeni, Leclerci ja Russelli ees.

### Hooaja keskpaik

Leclerc võttis järjekordse kvalifikatsioonivõidu Aserbaidžaani ''grand prix'''l Péreze ja Verstappeni ees. Pérez sai juba esimeses kurvis Leclercist mööda ja hoidis oma kohta 15. ringini, kuni lasi Verstappeni endast mööda. Üheksandal ringil katkestas Sainz hüdraulikaprobleemide tõttu ning 11 ringi hiljem kadus Leclerci auto mootoril jõud ja ka tema oli sunnitud katkestama. Magnussen ja Zhou katkestasid samuti. Tsunodale näidati tehnilise rikke lippu, kui ta DRS süsteem jäi avatud asendisse, mis parandati boksi jõudes teibiga. Williamsi sõitja Latifi sai 10 sekundilise seisa-sõida karistuse, sest ta polnud oma stardiruudus korrektselt ning veel ühe viiesekundilise karistuse siniste lippude ignoreerimise eest.

Verstappen võitis Kanada ''grand prix'' märja kvalifikatsiooni. Fernando Alonso alustas teiselt kohalt ja Sainz kolmandalt. Leclerc alustas sõitu stardirivi tagumisest otsast, kui ta sai karistada jõuallika komponentide limiidi ületamise eest. Pérez alustas sõitu 13. kohalt pärast avariid teises kvalifikatsioonivoorus. Pérez katkestas 8. ringil käigukasti rikkega, ning Schumacher katkestas 20. ringil tehnilise rikkega. Tsunoda tegi 49. ringil avarii ja tõi sellega turvaauto rajale. Sainz kasutas olukorda ära ja üritas korduvalt Verstappenist mööduda, aga Verstappen suutis oma koha säilitada ja võitis sõidu. Hamilton lõpetas sõidu poodiumi viimasel astmel ning Leclerc oli viies. Alonso sai pärast sõitu 5 sekundilise ajakaristuse, mis kukutas ta üheksandaks.

Sainz võttis oma esimese kvalifikatsioonivõidu Suurbritannia ''grand prix''l. Verstappen sai temast esimeses kurvis mööda, aga suur avarii tõi välja punased lipud ja sõit alustati uuesti samadelt kohtadelt. Seekord suutis ta oma kohta paar ringi hoida, kuni Verstappen sai temast ikkagi mööda. Verstappenil purunes sõidu käigus auto põhi ja see õnnetus kukutas ta seitsmendaks. Sõidu teisel poolel sai Leclerc Sainzist mööda. Päris sõidu lõpus tuli rajale turvaauto ning Sainz, Pérez ja Hamilton kasutasid võimalust rataste vahetamiseks. Ferrari järjekordne taktikaline äpardus tähendas, et Leclerci ei kutsutud boksi ning pärast turvaauto lahkumist sai mainitud kolmik Leclercist mööda. Sainz võttis oma esimese sõiduvõidu.

Verstappen võitis Austria ''grand prix'' kvalifikatsiooni ja sprindisõidu. Põhisõidus suutis hilisem sõidu võitja Leclerc temast kolmel korral mööduda. Sainz oli samuti kiirem kui Verstappen ja oli temast möödumas, et võtta Ferrarile kerge kaksikvõit, kui tema auto süttis, tõstes Verstappeni teiseks ja Hamiltoni kolmandaks.

Russell võttis üllatuslikult Ungari ''grand prix'''l oma esimese kvalifikatsioonivõidu. Red Bullidel oli kvalifikatsioon probleemirohke, kui Verstappenit vaevasid jõuallikaprobleemid ning Pérez ei suutnud ringi kokku panna ning nad alustasid 10.–11. kohalt. Verstappen kasutas väga edukalt ära oma head kiirust ja Ferrari järjekordset ebaõnnestunud strateegiat ja võitis sõidu. Teiseks tuli Hamilton ja kolmandaks Russell. Sainz ja Leclerc lõpetasid neljanda ja kuuendana.

## Tulemused

### Kokkuvõte

### Punktisüsteem

Põhisõidul jagatakse punkte esikümnele ning võistluse kiireima ringi omanikule (kui ta lõpetab esikümnes. Sprindisõidus saavad punkte kaheksa parimat. Viigi puhul pannakse järjest paika parimate tulemuste järgi. Kui võite on sama palju, siis vaadatakse teisi kohtasid jne. Kui pärast seda on ikka viik, otsustab FIA, kes on eespool. Punkte antakse igal võistlusel järgneva loogika alusel:

}
|}

### Sõitjate MM-sarja punktiarvestus





**Märkused**
* &nbsp;– sõitja ei lõpetanud *grand prix*d, aga sõitis rohkem kui 90% võistlusdistantsist.

### Konstruktorite MM-sarja punktiarvestus




**Märkused**
* &nbsp;– sõitja ei lõpetanud *grand prix*d, aga sõitis rohkem kui 90% võistlusdistantsist.

## Märkused

## Viited